techiaith/cofnodycynulliad_en-cy huggingface dataset:
English: Thank you, Chair. I am very confident that the Bill is within the legislative competence of the Assembly at the moment, but you're right, of course, to highlight the fact that that legislative competence is to change with the 2017 Act. The Bill is based on the previous Act of 2005, but also on Schedule 7 to the Government of Wales Act 2006, and therefore relates to the public services ombudsman in that context. Now, if this Bill weren't to pass that point that you mentioned, namely the cut-off point for the new legislative competence, then that would raise some questions on competence in its current form. We would have to review the Bill in light of that, but I am very confident that in its current form it does fall within the current competence of the Assembly as things stand.
Welsh: Diolch, Gadeirydd. Rydw i'n hyderus iawn fod y Bil o fewn cymhwysedd deddfwriaethol y Cynulliad ar hyn o bryd, ond rydych chi'n iawn, wrth gwrs, i dynnu sylw at y ffaith bod y cymhwysedd deddfwriaethol yna yn newid gyda Deddf 2017. Mae'r Bil yn seiliedig ar y Ddeddf flaenorol yn 2005, ond yn fwy seiliedig, wrth gwrs, ar Atodlen 7 i Ddeddf Cymru 2006, ac felly yn ymwneud â'r ombwdsmon gwasanaethau cyhoeddus yn y ffordd yna. Pe na bai'r Bil yma yn mynd heibio'r pwynt rydych chi'n sôn amdano, sef y pwynt cut-off, fel petai, ar gyfer y cymhwysedd newydd, byddai hynny yn codi rhai cwestiynau ynglŷn â chymhwysedd y Bil yn ei ffurf bresennol a byddai rhaid adolygu'r Bil yng ngoleuni hynny. Ond rydw i'n hyderus iawn fod y Bil, yn ei ffurf bresennol, yn dod o fewn cymhwysedd presennol y Cynulliad fel y mae hi ar hyn o bryd.
English: Thank you very much, Chair. As you'll be aware, Simon, this committee can only discuss matters with regard to legislative competence as opposed to policy, so that's the standard to which we adhere here, but can I just ask what consideration you've given to any impact that this Bill may have on human rights?
Welsh: Diolch yn fawr, Gadeirydd. Fel rwyt ti'n ymwybodol, Simon, mae'r pwyllgor yma ddim ond yn gallu sôn am, trin a thrafod materion deddfwriaethol a chymhwysedd deddfwriaethol ac ati, nid materion polisi, wedyn dyna ydy'r safon rydym ni'n dal i lynu ato fo. A allaf i jest ofyn pa ystyriaeth rydych chi wedi'i roi i unrhyw effaith posibl y Bil hwn ar hawliau dynol?
English: Thank you for that.
Welsh: Diolch yn fawr am hynny.
English: Moving on to other matters and details, and specifically to ask about the drafting approach taken with regard to this Bill, particularly the decision taken not simply to amend the 2005 Act, but instead to pursue a new Bill, could you explain the reasons behind that decision?
Welsh: I symud ymlaen at faterion eraill a manylion, felly, ac yn benodol i holi ynghylch dull drafftio'r Bil yma, yn benodol, felly, y penderfyniad a wnaed i beidio â diwygio'r Ddeddf wreiddiol 2005 ac yn lle hynny i fynd am Fil newydd, a allech chi esbonio'r rhesymau y tu ôl i'r penderfyniad yna?
English: Thank you very much for that. Another issue that is always discussed in this committee traditionally, regardless of the Measure, Bill or Act before us, is the separation or balance of what to include in regulations and what to include on the face of the Bill. So, the same question applies here: how did you decide what should appear in regulations and what should be included on the face of the Bill?
Welsh: Diolch yn fawr am hynny. Mater arall sydd yn draddodiadol yn y pwyllgor yma ac rydym ni wastad yn ei drin a thrafod, ac nid oes gwahaniaeth beth yw'r Mesur, Deddf neu'r Bil sydd gerbron, yw'r rhaniad neu'r cydbwysedd o beth sydd i'w gynnwys yn rheoliadau a beth sydd i'w gynnwys ar wyneb y Bil. Felly, mae'r un un cwestiwn yn deillio fan hyn: sut y daethoch chi i'r penderfyniad ar beth sy'n ymddangos yn y rheoliadau a beth sy'n dod ar wyneb y Bil yn y mater yma?
English: At the outset, I'd like to welcome Mariam Jack-Denton, the Speaker of the National Assembly of the Gambia, leading a delegation visiting the National Assembly today. So, a warm welcome, Speaker, and to your delegation.
Welsh: Ar y cychwyn, hoffwn groesawu Mariam Jack-Denton, Llefarydd Cynulliad Cenedlaethol y Gambia, sy'n arwain cynrychiolwyr ar ymweliad â'r Cynulliad Cenedlaethol heddiw. Felly, croeso, Llefarydd, a'ch dirprwyaeth.
English: The first item on our agenda is an emergency question. I have accepted the question under Standing Order 12.67, and I call on Adam Price to ask the emergency question.
Welsh: Yr eitem gyntaf ar ein hagenda ni yw'r cwestiwn brys rwyf wedi ei dderbyn o dan Reol Sefydlog 12.67, a galwaf ar Adam Price i ofyn y cwestiwn brys.
English: Although we expect that the liquidation of Carillion will have little direct impact in Wales, the Welsh Government will do everything within its ability to assist Carillion staff who are affected here. Welsh Government officials continue to assess any further impacts in a situation that continues to develop swiftly.
Welsh: Er nad ydym yn disgwyl mai ond ychydig o effaith uniongyrchol y bydd diddymiad Carillion yn ei godi yng Nghymru, bydd Llywodraeth Cymru yn gwneud popeth o fewn ei gallu i helpu gweithwyr Carillion yr effeithir arnynt yma. Mae swyddogion Llywodraeth Cymru yn parhau i asesu unrhyw ganlyniadau pellach, mewn sefyllfa sy'n parhau i ddatblygu'n gyflym.
English: I'm grateful to the Cabinet Secretary for that response. I hope we can get a little more detail on some of the specific projects.
Welsh: Rwy'n ddiolchgar i'r Ysgrifennydd Cabinet am ei ymateb. Rwy'n gobeithio y gallwn ni gael ychydig bach mwy o fanylion ynglŷn â rhai o'r projectau penodol.
English: Can he say whether any of the Welsh Government contracts awarded to Carillion were awarded after July, the time of the first profits warning issued by the company? After the second and third profits warning, in September and November last year, did the Government discuss contingency arrangements with Abellio, in relation to Carillion's role as the nominated contractor as part of their rail franchise bid? And can the Cabinet Secretary further advise us whether there's now a material risk that Abellio's bid is effectively null and void, as it is in effect naming a nominated contactor that no longer exists, and therefore rendering it liable to legal challenge? Finally, is the whole Carillion experience, which has left so many smaller sub-contractors and their employees carrying the can, effectively, for a large company's mismanagement and, indeed, reckless profiteering, does it give us pause for thought in our over-reliance, still, on externally owned contracting conglomerates for civil engineering work? There must surely be a better way going forward.
Welsh: A yw'n bosibl iddo ddweud pa un a oedd unrhyw un o gontractau Llywodraeth Cymru a ddyfarnwyd i Carillion wedi'u dyfarnu ar ôl mis Gorffennaf, sef yr adeg pan roddwyd y rhybudd cyntaf am elw gan y cwmni? Ar ôl yr ail a'r trydydd rhybudd am elw, ym mis Medi a mis Tachwedd y llynedd, a wnaeth y Llywodraeth drafod trefniadau wrth gefn ag Abellio, ynghylch swyddogaeth Carillion fel y contractwr penodedig yn rhan o'i gynnig am y fasnachfraint rheilffyrdd? Ac a all Ysgrifennydd y Cabinet ddweud wrthym ni hefyd a oes perygl gwirioneddol erbyn hyn bod cynnig Abellio i bob pwrpas yn ddi-rym, gan ei fod mewn gwirionedd yn enwi contractwr penodedig nad yw'n bodoli mwyach, ac felly mae'n ei wneud yn agored i her gyfreithiol? Yn olaf, a yw'r holl brofiad â Carillion, sydd wedi gadael cymaint o isgontractwyr llai a'u cyflogeion i ysgwyddo, i bob pwrpas, canlyniadau camreoli cwmni mawr ac, yn wir, gorelwa diofal, yn rheswm i ni ystyried ein gorddibyniaeth, o hyd, ar gontractau gyda chwmnïau amryfath, a berchnogir yn allanol, ar gyfer gwaith peirianneg sifil? Mae'n rhaid bod ffordd well o wneud hyn yn y dyfodol.
English: Cabinet Secretary, can I ask you about any work you've done or you're going to be commissioning on the consequences of this company going into liquidation in terms of the wider economic conditions that this is going to bring to the Welsh economy, and especially small businesses? Adam Price has raised questions about the rail franchise, but can I press you a little bit more about the projects that may well be affected in Wales? You said there'd be little effect on projects in Wales, but could I just press you a little bit more on that for some further clarification on which projects may well be affected? Can I also ask about projects in Wales that are perhaps about to be started or are in the middle of construction that are being perhaps operated or project managed not by Carillion but by another company? I think of Newtown bypass in my own constituency as an example. It is managed by Alun Griffiths contractors but may well depend on suppliers for steel for bridges or have other project management consequences as well. And what conversations may you have had with them in terms of how projects in Wales may be affected or potentially delayed?
Welsh: Ysgrifennydd y Cabinet, a gaf i ofyn ichi am unrhyw waith yr ydych chi wedi'i wneud neu yr ydych chi'n bwriadu ei gomisiynu ar ganlyniadau y cwmni hwn yn mynd i'r wal o ran amodau economaidd ehangach y bydd hyn yn eu hachosi i economi Cymru, ac yn enwedig i fusnesau bach? Mae Adam Price wedi codi cwestiynau am y fasnachfraint rheilffyrdd, ond a gaf i bwyso arnoch chi ychydig mwy am y prosiectau y gallai hyn effeithio arnyn nhw yng Nghymru? Fe wnaethoch chi ddweud na fyddai fawr ddim effaith ar brosiectau yng Nghymru, ond a gaf i bwyso arnoch chi ychydig bach mwy ar hynny am rywfaint o eglurhad pellach ar ba brosiectau y gallai hyn effeithio arnyn nhw? A gaf i ofyn hefyd am brosiectau yng Nghymru sydd efallai ar fin dechrau neu sydd wrthi'n cael eu hadeiladu sydd efallai yn cael eu gweithredu neu eu rheoli nid gan Carillion ond gan gwmni arall? Rwy'n cyfeirio at ffordd osgoi'r Drenewydd yn fy etholaeth i, er enghraifft. Mae'n cael ei rheoli gan gontractwyr Alun Griffiths ond mae'n debygol eu bod yn dibynnu ar gyflenwyr am ddur ar gyfer pontydd neu fod yna ganlyniadau eraill o ran rheoli prosiect hefyd. A pha sgyrsiau ydych chi efallai wedi eu cael â nhw o ran sut y gallai hyn effeithio ar brosiectau yng Nghymru neu eu gohirio o bosibl?
English: Well, the Member is right that, while the direct exposure of the Welsh public service to Carillion is modest, that does not mean to say that there aren't businesses and subcontractors in Wales who, in the other aspects of Carillion's work, may well now find themselves exposed as a result of Carillion's demise. So, officials of the Welsh Government are carrying out the necessary work to try to identify where those difficulties may lie. We are in discussions both with the Federation of Small Businesses and the Confederation of Business Industry about that and using the networks that the Welsh Government has across Wales, so that if there are difficulties that emerge of the sort that the Member has identified, we are alert to them and are able to offer such help as we are able to in those circumstances.
Welsh: Wel, mae'r Aelod yn iawn, er nad oes risg uniongyrchol o bwys i wasanaeth cyhoeddus Cymru oherwydd Carillion, nid yw hynny'n golygu nad oes busnesau ac isgontractwyr yng Nghymru a allai, ar agweddau eraill o waith Carillion, fod yn ddiamddiffyn o ganlyniad i gwymp Carillion. Felly, mae swyddogion Llywodraeth Cymru yn gwneud y gwaith angenrheidiol i geisio nodi lle gallai'r anawsterau hyn fod. Rydym ni'n trafod hynny â'r Ffederasiwn Busnesau Bach a Chydffederasiwn Diwydiant Busnes ac yn defnyddio'r rhwydweithiau sydd gan Lywodraeth Cymru ledled Cymru, er mwyn bod yn ymwybodol, os oes anawsterau o'r math y mae'r aelod wedi eu nod yn dod i'r amlwg, ein bod yn gallu cynnig cymaint o gymorth ag y gallwn o dan yr amgylchiadau hynny.
English: Wel, Llywydd, successive Welsh Governments have not been prepared to follow the model that Mick Antoniw has just outlined. We have always been alert to the dangers of a way of conducting business in which profit is privatised and risk is socialised, and that's exactly what you've seen in this example. Here is a company that, from public money, has been giving dividends to its shareholders, and is prepared to go on paying its senior executives well beyond the point where that was a sensible course of action to take. And when it all goes wrong, when their friends over there go wrong, what happens? What happens then? You expect the public purse to step in. You expect the public to pay for your mistakes, and in Wales - [ Interruption.] In Wales, that's a course of action we've never been prepared to follow. That's why we don't have and won't have in Wales the sort of handing over to the private sector of public services that ought to be publicly provided and publicly paid for. That's why we don't have fire service personnel delivering meals in schools in Wales today. Yes, there are lessons to be taken from Carillion. Luckily, in Wales, we'd learnt them well before the party opposite.
Welsh: Wel, Llywydd, nid oedd Llywodraethau Cymru olynol yn fodlon dilyn y model a amlinellwyd gan Mick Antoniw. Rydym ni bob amser wedi bod yn ymwybodol o beryglon y ffordd o wneud busnes lle mae elw yn cael ei breifateiddio a risg yn gymdeithasol, a dyna'n union beth yr ydych chi wedi ei weld yn yr enghraifft hon. Dyma gwmni sydd, gan ddefnyddio arian cyhoeddus, wedi rhoi difidendau i'w gyfranddalwyr, ac sy'n fodlon parhau i dalu ei uwch weithredwyr ymhell y tu hwnt i'r pwynt lle'r oedd hynny yn cynrychioli camau synhwyrol i'w cymryd. A phan fydd pethau'n mynd o chwith, pan fydd eu ffrindiau draw acw wedi mynd ar gyfeiliorn, beth sy'n digwydd? Beth sy'n digwydd wedyn? Rydych chi'n disgwyl i'r pwrs cyhoeddus gamu i mewn. Rydych chi'n disgwyl i'r cyhoedd dalu am eich camgymeriadau, ac yng Nghymru - [ Torri ar draws.] Yng Nghymru, mae honno'n ffordd o weithredu nad ydym ni erioed wedi bod yn fodlon ei dilyn. Dyna pam nad oes gennym ni, ac na fydd gennym ni yng Nghymru y math o drosglwyddo gwasanaethau cyhoeddus i'r sector preifat y dylid eu darparu yn gyhoeddus ac y dylid talu amdanyn nhw yn gyhoeddus. Dyna pam nad oes gennym ni staff y gwasanaeth tân yn darparu prydau bwyd i ysgolion yng Nghymru heddiw. Oes, mae yna wersi yn codi o achos Carillion. Yn ffodus, yng Nghymru, roeddem ni wedi eu dysgu ymhell ar y blaen i'r blaid gyferbyn.
English: Back to my lovely constituency of Aberconwy, and thank you for making reference to junctions 15 and 16 on the A55 and the removal of the roundabouts. Those works have been long promised by this Welsh Government, so it's understandable that now, with Carillion having gone into liquidation, many of my constituents are asking me what's going to happen where those works are concerned. Cabinet Secretary, is there a chance that I can go back to my constituency and tell my residents, our motorists and our visitors that you will actually look at getting on with these works, and, maybe, why don't we look towards more local procurement? I cannot see why these works could not have been carried out. We have local companies in our area that could have carried out these works, but will you, please, look at getting on with these works, because the hold-ups on the A55 and the terrible problems we have - . Carillion has gone now into liquidation, but we still have that situation on the A55 that is really affecting our motorists and our residents, so anything you could do would really be appreciated. Thank you.
Welsh: Yn ôl i'm hetholaeth hyfryd Aberconwy, a diolch ichi am gyfeirio at gyffyrdd 15 ac 16 ar yr A55 ac am gael gwared ar y cylchfannau. Mae Llywodraeth Cymru wedi addo gwneud y gwaith hwnnw ers cryn amser, felly mae'n ddealladwy bellach, gan fod Carillion wedi mynd yn fethdalwr, bod llawer o'm hetholwyr yn gofyn i mi beth fydd yn digwydd i'r gwaith hwnnw. Ysgrifennydd y Cabinet, a oes gobaith y gallaf i fynd yn ôl i'm hetholaeth a dweud wrth fy nhrigolion, ein modurwyr a'n hymwelwyr y byddwch chi mewn gwirionedd yn ceisio parhau â'r gwaith hwn, ac, efallai, pam na wnawn ni ystyried caffael yn fwy lleol? Ni allaf weld pam na ellid bod wedi gwneud y gwaith hwnnw. Mae gennym ni gwmnïau lleol yn ein hardal ni a allai fod wedi gwneud y gwaith hwn, ond, os gwelwch yn dda, a wnewch chi fwrw ymlaen â'r gwaith hwn, oherwydd mae'r oedi ar yr A55 a'r problemau ofnadwy sydd gennym ni - . Mae Carillion wedi mynd i'r wal bellach, ond mae'r sefyllfa honno ar yr A55, sy'n effeithio'n fawr ar ein modurwyr a'n trigolion, yn dal i fod gennym ni, felly byddem yn gwerthfawrogi yn fawr iawn unrhyw beth y gallech chi ei wneud. Diolch.
English: Thank you for your response to questions today, but I have to say that I was surprised to hear that a contract had been awarded in north Wales on the A55 once you had heard about the news about the status of this company, because that of course is exactly what Jon Trickett was criticising the Conservatives on very harshly in the Commons yesterday - giving contracts once the problems had been uncovered in the business pages of the Financial Times and elsewhere. So, I do think the Government need to reconsider how they deal with the remains of Carillion now, and particularly what's implicit here in terms of the franchise and Abellio's bid for that rail franchise. But to refer to the question that you just referred to on the improvements to the A40 - . Well, we won't mix up the different Llanddewi - . Penblewin, let's say. Carillion is supposed to commence that work this summer, as I understood things. Now, will there be any delays in this project, and what specific steps are the Welsh Government taking now to ensure that important works that, in turn, lead to economic consequences in those areas will not be delayed for too long, for the benefit of those travelling on our roads and for economic development in Wales?
Welsh: Diolch am y datganiad a'r ateb i'r cwestiynnau heddiw, ond mae'n rhaid dweud fy mod i'n synnu clywed bod yna gontract wedi ei osod yn y gogledd ar yr A55 ar ôl ichi sylweddoli a chlywed am y newyddion ym mis Gorffennaf am statws y cwmni yma, achos dyna, wrth gwrs, yn union beth oedd Jon Trickett yn beirniadu'r Blaid Geidwadol amdano yn hallt iawn ddoe yn Nhŷ'r Cyffredin - gosod contractau ar ôl canfod y problemau neu glywed am y problemau ar dudalennau busnes y Financial Times a llefydd eraill. Felly, mae'n rhaid i'r Llywodraeth, rydw i'n meddwl, ailystyried y ffordd y maen nhw'n ymwneud nawr â gweddillion Carillion, ac yn enwedig beth sydd ymhlyg yn hwn o ran y fasnachfraint a chais Abellio i fynd i'r afael â'r fasnachfraint reilffordd. Ond i droi yn benodol at y cwestiwn rydych chi newid cyfeirio ato, sef gwella'r A40 yn - . Wel, fe wnawn ni beidio â chymysgu'r gwahanol Llanddewi - . Penblewin, fe wnawn ni ddweud. Mae Carillion i fod i ddechrau ar y gwaith yna yr haf yma, fel roeddwn i'n deall pethau. A fydd yna oedi nawr yn y cynllun yma, a beth yw'r camau penodol mae Llywodraeth Cymru yn eu gwneud nawr, i sicrhau na fydd gwaith pwysig, sydd yn ei dro, wrth gwrs, yn arwain at ddigwyddiadau economaidd yn yr ardaloedd hynny, yn cael ei oedi gormod, er lles y teithwyr ond hefyd er lles datblygu economaidd Cymru?
English: I thank Simon Thomas for those additional questions.
Welsh: Diolch i Simon Thomas am y cwestiynau eraill yna.
English: Thank you, Cabinet Secretary, and may I apologise to the Cabinet Secretary if I was too eager to call the next supplementary question? It was entirely unintentional on my behalf, and I apologise for interrupting your response this afternoon.
Welsh: Diolch i'r Ysgrifennydd Cabinet, ac a gaf i ymddiheuro i'r Ysgrifennydd Cabinet os roeddwn i'n orawyddus, ar un pwynt, i alw'r cwestiwn nesaf? Roedd hynny'n gwbl anfwriadol ar fy rhan i, ac mae'n ddrwg gen i am dorri ar eich traws chi yn eich atebion y prynhawn yma.
English: During business questions last week, the Cabinet Secretary for Energy, Planning and Rural Affairs agreed to issue a written statement on mobile animal exhibits, including circuses, before the spring half term recess.
Welsh: Yn ystod cwestiynau busnes yr wythnos diwethaf, cytunodd Ysgrifennydd y Cabinet dros Ynni, Cynllunio a Materion Gwledig i gyhoeddi datganiad ysgrifenedig ar arddangosion anifeiliaid symudol, gan gynnwys syrcasau, cyn toriad hanner tymor y gwanwyn.
English: I thank you for that answer, First Minister. I think the whole tenor of my question leads you to believe that I think that we ought to ban wild animals from use in circuses, and I look forward to us bringing that forward. It is the case, of course, that England have announced that they're moving in this direction. They've only announced - let's not get carried away - a move in this direction, but at the same time, Scotland have actually moved in this direction. So, I do urge the Government to send a crystal clear message to travelling circuses - because we don't have any resident circuses in Wales - that if they have wild animals on board, they are not welcome in Wales and it's an outdated practice that needs to be stopped. So, whilst we're going through the process - and I welcome the fact that we are making a move in this direction - at the same time I hope we'll send that message in the interim.
Welsh: Diolchaf i chi am yr ateb yna, Prif Weinidog. Rwy'n credu bod holl sylwedd fy nghwestiwn yn arwain i chi gredu fy mod i'n meddwl y dylem ni wahardd y defnydd o anifeiliaid gwyllt mewn syrcasau, ac edrychaf ymlaen i ni gyflwyno hynny. Mae'n wir, wrth gwrs, bod Lloegr wedi cyhoeddi eu bod nhw'n symud i'r cyfeiriad hwn. Newydd gyhoeddi symudiad i'r cyfeiriad hwn maen nhw - ni ddylem ni orgynhyrfu - ond ar yr un pryd, mae'r Alban wedi symud i'r cyfeiriad hwn mewn gwirionedd. Felly, rwy'n annog y Llywodraeth i anfon neges gwbl eglur i syrcasau teithio - oherwydd nid oes gennym ni unrhyw syrcasau preswyl yng Nghymru - os ydynt yn cludo anifeiliaid gwyllt, nad oes croeso iddyn nhw yng Nghymru a'i fod yn arfer hen-ffasiwn y mae angen rhoi terfyn arno. Felly, tra ein bod ni'n mynd drwy'r broses - ac rwy'n croesawu'r ffaith ein bod ni'n symud i'r cyfeiriad hwn - ar yr un pryd, rwy'n gobeithio y byddwn ni'n anfon y neges honno yn y cyfamser.
English: Well, it's clear, following the recent consultation on licensing of mobile animal exhibits, that there's widespread support for a ban on the use of wild animals in circuses, and officials are considering how to address this issue. It goes without saying that the way that we treat our animals is an important reflection of the values of our society. The consultation closed on 9 October, and I know that the Minister is actively considering now the best way forward.
Welsh: Wel, mae'n eglur, yn dilyn yr ymgynghoriad diweddar ar drwyddedu arddangosion anifeiliaid symudol, bod cefnogaeth eang i waharddiad ar y defnydd o anifeiliaid gwyllt mewn syrcasau, ac mae swyddogion yn ystyried sut i fynd i'r afael â'r mater hwn. Afraid dweud bod y ffordd yr ydym ni'n trin ein hanifeiliaid yn adlewyrchiad pwysig o werthoedd ein cymdeithas. Daeth yr ymgynghoriad i ben ar 9 Hydref, a gwn fod y Gweinidog yn mynd ati nawr i ystyried y ffordd orau o symud ymlaen.
English: First Minister, there are some very real concerns that the proposed definition of mobile animal exhibits in the recent Government consultation is too broad and would put at risk any system in terms of licensing being disproportionate or impractical. So, can you tell us how the Welsh Government will tackle these concerns so that any progress in this area is proportionate and truly leads to a ban on the use of wild animals in circuses in Wales? Because that's what I think the people of Wales want to see.
Welsh: Brif Weinidog, mae yna bryderon gwirioneddol bod y diffiniad arfaethedig o arddangosfeydd teithiol o anifeiliaid yn ymgynghoriad diweddar y Llywodraeth yn rhy eang ac yn peri risg i unrhyw system drwyddedu neu gofrestru fod yn anymarferol neu'n anghymesur. Felly, a allwch chi ddweud wrthym sut y bydd Llywodraeth Cymru yn mynd i'r afael â'r pryderon hyn, fel bod unrhyw gynnydd ar y mater hwn yn gymesur ac yn wirioneddol arwain at waharddiad ar ddefnyddio anifeiliaid gwyllt mewn syrcasau yng Nghymru? Oherwydd dyna, rydw i'n credu, beth y mae pobl yng Nghymru eisiau ei weld.